
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВӖРЕНӲ ҪИНЧЕН" 
САККУНӖН 14 СТАТЙИНЕ УЛШӐНУ 
КӖРТЕССИ ҪИНЧЕН

Чӑваш Республикин Патшалӑх Канашӗ
2021 ҫулхи нарӑс уйӑхӗн 11-мӗшӗнче
йышӑннӑ

1 статья 
Чӑваш Республикин "Чӑваш Республикинчи вӗренӳ ҫинчен" 2013 ҫулхи утӑ уйӑхӗн 30-мӗшӗнчи 50 №-лӗ саккунӗн (Чӑваш Республикин Саккунӗсен пуххи, 2013, 7 №; 2014, 3, 6, 11, 12 №-сем; 2015, 6, 10, 12 №-сем; 2017, 2, 9 №-сем; "Республика" хаҫат, 2018, ҫӗртме уйӑхӗн 27-мӗшӗ, авӑн уйӑхӗн 26-мӗшӗ, раштав уйӑхӗн 26-мӗшӗ; 2019, авӑн уйӑхӗн 18-мӗшӗ; 2020, пуш уйӑхӗн 11-мӗшӗ, утӑ уйӑхӗн 15-мӗшӗ) 14 статйин 2-мӗш пайне улшӑну кӗртес, ӑна ҫакӑн пек ҫырса хурас:
[bookmark: _GoBack]"2. Вӗренӳ ӗҫне пурнӑҫлакан вӗренӳ организацийӗнче пурӑнакан, сывлӑх тӗлӗшӗнчен хавшак вӗренекенсене, федераци бюджечӗн бюджет укҫи-тенки шучӗпе вӗренекенсемсӗр пуҫне, пӗтӗмпех патшалӑх шучӗпе пӑхаҫҫӗ тата Чӑваш Республикин Министрсен Кабинечӗ ҫирӗплетнӗ йӗрке тӑрӑх Чӑваш Республикин республика бюджечӗн бюджет укҫи-тенки шучӗпе апат ҫитереҫҫӗ, тумтирпе, атӑ-пушмакпа, ҫемҫе тата хытӑ инвентарьпе тивӗҫтереҫҫӗ. Чӑваш Республикин патшалӑх вӗренӳ организацийӗсенче пӗлӳ пухакан, сывлӑх тӗлӗшӗнчен хавшак ытти вӗренекенсене, ҫавӑн пекех вӗренӳ ӗҫ-хӗлне пурнӑҫлакан организацисен тулашӗнче ҫемьери вӗренӳ йӗркипе пӗлӳ илекен, Чӑваш Республикин территорийӗнче пурӑнакан вӗренекенсене Чӑваш Республикин Министрсен Кабинечӗ палӑртнӑ тӗслӗхсенче тата йӗркепе икӗ хутчен тӳлевсӗр апат ҫитереҫҫӗ.".

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

